ඊජිප්තුවේ කාන්තාවන්ගේ රූසපුව ගැන කතා කිරීමේදී මුලින්ම මතකයට නැඟෙන්නේ සුන්දර ක්ලියෝපැට්රා අධිරාජිනියයි. එදා ඇය රූසපුව වඩවා ගැනීමට අනුගමනය කළ රූපලාවන්‍ය ක්‍රමවේද අතර මී පැණි මුසුකළ එළු කිරෙන් ස්නානය කිරීම පෙරමුණ ගත් අතර අදටද ඊජිප්තු වනිතාවන්ගේ රූසපුව වඩවන රහස් අතර පළමු තැන හිමිවන්නේ මෙම ඉපැරණි සත්කාරයටයි. කිරිවල අඩංගු ඇල්ෆා හයිඩ්රොක්සි අම්ලය සම ඇතුළතින්ම පෝෂණය කිරීමට සමත්ය. එසේම මඩ නෑමද ඔවුන්ගේ අපූරු රූපලාවන්‍ය සත්කාරයකි. ලොව හොඳම මඩ ඇති ස්ථානය ලෙස සැලකෙන ඛනිජ ලවණ බහුල නොගැඹුරු මළ මුහුදේ මඩ සිරුර පුරා තවරා ගන්නා ඊජිප්තු කාන්තාවන් ඉනික්බිති මළ මුහුදේ ලවණ බහුල ලුණු ජලයේ ගිලී සිටින්නේ රුව ලස්සන කර ගැනීමටයි.
ඊජිප්තු කාන්තාවන් මළ මුහුදේ ලවණ බහුල ලුණු ජලයේ ගිලී සිටින්නේ ඇයි?
රුව ලස්සන කර ගැනීමටයි